बोत्स्वाना

Image:United States Navy Band - Fatshe leno la rona.ogg
frameless
upright=1.15|frameless

बोत्स्वाना आधिकारिक रुपं गणतन्त्र बोत्स्वाना  दक्षिणी अफ्रिकाया छगू भूपरिवेष्ठित देय् ख। बोत्सवानाया बँ समतल दु व थनया भूभागया करिब ७० प्रतिशत क्षेत्र कालाहारी मरुभूमिइ ला। थ्व देय्या दक्षिण व दक्षिण पूर्वय् दक्षिण अफ्रिका, पश्चिम व उत्तरय् नामिबिया, उत्तरय् जाम्बिया व उत्तरपूर्वय् जिम्बाब्वे ला । २.४ मिलियन स्वया भचा अप्व मनु दूगु देय् जूगुलिं व करिब फ्रान्सया आकारया देय् जूगुलिं बोत्सवाना हलिमय् दकलय् म्हो जनघनत्व दूगु देय्य् छगू ख। थ्व मूलतः त्स्वाना (Tswana) जनजातिया राष्ट्र-राज्य ख। थ्व जाति थ्व देय्या जनसंख्याया ७० प्रतिशत दु।

त्स्वाना जातीय समूह मुख्यतः बान्तु-भाषी मनुतेगु वंशज ख। इपिं बान्तु थासं दक्षिणी अफ्रिकाय् आप्रवासन यात व आधुनिक बोत्सवाना नापं, ईस्वी ६०० स्वया न्ह्यःया यक्व लहरय् थ्यन। बेलायतीतेसं थ्व देसय् उपनिवेश दयेकूसें थ थाय्यात बेचुअनाल्यान्द (Bechuanaland)या नां बिल। उपनिवेशया पतन धुंका थ्व देय् छगू स्वतन्त्र राष्ट्रमंडल गणतन्त्र (Commonwealth republic) जुल व थःगु वर्तमान नांया अन्तर्गत ३० सेप्टेम्बर १९६६स पलिस्था जुल। उबलय् निसें, थ्व छगू संसदीय गणतन्त्र जुल। थन निरन्तर व निर्बाध रुपं लोकतान्त्रिक चुनाव जुयाच्वंगु दु। सन् २०२४य् बोत्सवाना अफ्रिकाया स्वंगूगु दकलय् म्हो भ्रष्टाचार दुगु देय् खः धकाः ट्रान्सपरेन्सी इन्टरनेशनलं पिथंगु भ्रष्टाचार धारणा सूचकांकं क्यंगु दु।

अर्थतन्त्रय् खानि व पर्यटनया प्रभुत्व दु । बोत्स्वानाया २०२४ कथं प्रतिव्यक्ति जीडीपी (पर्चेजिङ्ग पावर पारिटी) करिब २०,१५८ डलर दु। बोत्सवाना हलिंया दकलय् तःधंगु हिरा उत्पादक देय् ख। थ्व देसय् अपेक्षाकृत उच्च सकल राष्ट्रिय आय प्रतिव्यक्ति (छुं अनुमान कथं अफ्रिकाया प्यंगूगु दकलय् तःधंगु)। थ्व देय्या अपेक्षाकृत उच्च जीवनस्तर व सब-सहारा अफ्रिकाय्, दक्षिण अफ्रिका धुंका, निगुगु दकलय् अप्व मानव विकास सूचकांक दु। बोत्सवाना दक्षिणी अफ्रिकी विकास समुदाय , राष्ट्रमंडल व संयुक्त राष्ट्र संघया सदस्य ख।

नां
थ्व देय्‌या नांया अर्थ "त्सवानाया भूमि" ख, गुकिलिं बोत्सवानाया प्रभुत्वशाली जातीय पुचःयात संकेत याइ।  बोत्सवानाया संविधानं एकरुप त्स्वाना राज्ययात मान्यता बियातःगु दु। बात्सवाना खँग्वः मूल रुपं त्स्वाना जातिया निंतिं छ्यलीगु नां जुसां वर्तमानय् थ्व नांयात सामान्यतया बोत्सवानाया सकल नागरिकतेगु निंतिं छ्येलेगु या। 

लिधंसा

पुचः:दे
पुचः:देय्